जो राष्ट्र शत्रु‍ओं से सर्वथा मुक्त होकर विश्व में सुख - शान्ति स्थापित करना चाहता है उसके लि‍ए यह आवश्यक है कि उसके राष्ट्र - निर्माता अथवा कर्णधार अपने आन्तरिक षडरिवर्ग पर विजय प्राप्त किये हु‍ए हों , अन्यथा यही चरितार्थ होता है कि - स्वयं नष्टः परान्नाशयति एवं ' स्वयं ब्रष्टः परान्भ्रंशयति '। पिछली क‍ई शताब्दियों का विश्व - इतिहास इस बात का साक्षी है कि प्रवल राष्ट्रों के सूत्रधारों ने अपने आन्तरिक काम , क्रोध , लोभ , मोह , आदि से प्रेरित होकर अनेकों बार पृथ्वी को रक्तरञ्जित किया है। यह पाशविकता है। जिनपर राष्ट्र - संचालन का भार हो उन्हें विशेष रूप से विचार - शक्ति से काम लेना चाहि‍ए। अपने काम , क्रोध , लोभ , मोह , आदि भावों के आवेश में बहकर समस्त संसार को त्रस्त करना महत्त्वाकांक्षा और मानवता नहीं है।